open-index/open-wikipedia-markdown huggingface dataset:
தனி ஒருவன்

**தனி ஒருவன்** (*Thani Oruvan*) என்பது 2015 ஆகத்து 28 அன்று எம். ராஜாவின் இயக்கத்தில் வெளியான ஓர் இந்தியத் தமிழ்த் திரைப்படமாகும். அதிரடியுடன் திகில் கலந்த இத்திரைப்படத்தில் ஜெயம் ரவி, அரவிந்த் சாமி, நயன்தாரா ஆகியோர் முக்கியக் கதாபாத்திரங்களில் நடித்துள்ளனர். இத்திரைப்படத்தை ஏஜிஎஸ் என்டர்டெயின்மெண்ட் நிறுவனம் தயாரித்துள்ளது. இப்படத்திற்கு கிப்கொப் தமிழா இசையமைத்துள்ளார். இத்திரைப்படம், இயக்குநர் மோகன் ராஜா இயக்கிய முதலாவது நேரடி தமிழ்த் திரைப்படமாகும். இதற்கு முன்னர் இவர் இயக்கிய அனைத்து திரைப்படங்களும் மீளுருவாக்க திரைப்படங்களாகும்.

## கதை

## வெளியிடு
சன் பிக்சர்சு இப்படத்தை வினியோகிக்க ஒப்பந்தம் செய்திருந்தது. செயம் ரவியின் தொடர் தோல்விப்படங்களாலும் இப்படத்தை பற்றிய எதிர்மறையான செய்திகளாலும் படத்தை விநியோகிப்பதில் இருந்து விலகிக்கொண்டது. இப்படத்தின் தொலைக்காட்சி (சாட்டிலைட்) உரிமையை சன் டிவி பெற்றது 

## வணிகம்
தனி ஒருவன் 10நாட்களில் உலகம்முழுவதிலுமிருந்து  ₹51.08 கோடியை வசூல் செய்தது. முதல் வாரத்தில்₹1.28 கோடியை வசூலித்த முதல் தமிழ் திரைப்படம் இதுவாகும். இரண்டாவது வார முடிவில்  இப்படம் சென்னையில்   ₹1.06 கோடியை வசூலித்திருந்தது . பதினெட்டு நாட்கள் முடிவில் மொத்தமாக இப்படம்  ₹74.86 கோடியை வசூலித்திருந்தது.

## நடிப்பு

*மித்திரன் ஐபிஎஸ் காவல் அதிகாரியாக செயம் ரவி
* தடயவியல் காவல் ஐபிஎசுவாக மகிமாவாக நயன்தாரா
* சித்தார்த் அபிமன்யு @ பழனி செங்கல்வராயனாக அரவிந்த் சாமி
* சிறுவயது சித்தார்த் அபிமன்பு @ பழனி செங்கல்வராயனாக  ரே பவுல்
* விக்கியாக வம்சி கிருஷ்ணா
* சக்தியாக கணேசு வெங்கட்ராமன்
* சுராஜாக கரிசு உத்தமன்
* சனார்தன் "சனா"வாக ராகுல் மாதவ்
*கார்த்திசனாக சிறிசரன்
*செங்கல்வராயனாக தம்பி ராமையா
*மகிமாவின் தந்தையாக செயப்பிரகாசு
*முதல்வர்@பூல் மணியாக நாசர்
*அசோக் பாண்டியனாக நாகிநீடு
*பெருமாள் சாமியாக மதுசூதன் ராவ்
*சார்லசு செல்லதுரையாக சாய்சு குருப்
*சில்பாவாக முக்தா கோட்சே
*மணிமேகலையாக அபிநயா
*இராமனாக சூனியர் பாலையா
*ராம்நாத் செட்டி
*அனில் முரளி
*கிருசுகாந்து
*காவல்துறை ஆணையாளராக அசய் ரத்தினம்
*அமுலுவாக சஞ்சனா சிங்
*குமாராக சரத்
*திருமதி இராமனாக சிறிரஞ்சனி
*சிறு வயது கடத்தல்காரனாக மேகா காந்தி

## விருதுகள்
* சிறந்த திரைப்படத்துக்கான தமிழக அரசின் திரைப்பட விருது (முதற் பரிசு)

## மேற்கோள்கள்

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:நயன்தாரா நடித்த திரைப்படங்கள்
பகுப்பு:ஜெயம் ரவி நடித்த திரைப்படங்கள்
பகுப்பு:தம்பி ராமையா நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:ஹிப்ஹாப் தமிழா இசையமைத்த திரைப்படங்கள்
எலினா கார்னரோ பிசுகோபியா

**எலினா கார்னரோ பிசுகோபியா** (*Elena Cornaro Piscopia*; 5 சூன் 1646 – 26 சூலை 1684)  ஓர் இத்தாலிய மெய்யியலாளர். இவர் பல்கலைக்கழகம் ஒன்றில் முனைவர் பட்டம் பெற்ற முதல் பெண்மணி.

இவர்தான் உயர்கல்விப் பட்டம்பெற்ற முதல் பெண்மணி ஆவார். சில முன்னெடுத்துக்காட்டுகளாக பீட்ரிசு கலின்டோ, யூலியானா மோரெல் ஆகியோரைக் கூறலாம். இக்காலத்தில் முனைவர் பட்டம்பெற்ற சிலராக கணிதவியலாளர்  சோஃபியா கோவலெவ்சுகாயா, வரலாற்றியலாளர் சுடெபானியா வோலிக்கா ஆகியோரைக் கூறலாம். இவர்கள் இருவரும் 1875இல் பட்டம் பெற்றனர்.

எலினா ஒரு சிறந்த இசைக் கலைஞர். இசைப் பற்றிய அக்கால மரபின் முழுப் பலமையையும் பெற்றுத் திகழ்ந்தார். இவர் கிளாவேசீன், கிளாவிகோர்டு ஆகியவற்றிலும் யாழ், வயலின் ஆகிய அனைத்திலும் வல்லமை பெற்றிருந்தார். வாழ்நாள் முழுவதிலும் அவற்றைப் பயன்கொண்டார்.

## மேற்கோள்கள்

* 
*Vassar College Library Website 

## வெளி இணைப்புகள்
*"Elena Lucrezia Cornaro Piscopia", Biographies of Women Mathematicians, Agnes Scott College
*http://www.monstrousregimentofwomen.com/2015/07/elena-cornaro-piscopia-prodigy-of-venice.html
*http://planetmath.org/elenacornaropiscopia
*https://muse.jhu.edu/journals/ren/summary/v061/61.3.findlen.html
*http://www.britannica.com/biography/Elena-Cornaro
*http://www.agnesscott.edu/lriddle/women/piscopia.htm
*https://muse.jhu.edu/journals/ren/summary/v061/61.3.findlen.html
*http://www.amazon.com/Elena-Lucrezia-Cornaro-Piscopia-1646-1684/dp/0916101576

பகுப்பு:1646 பிறப்புகள்
பகுப்பு:1684 இறப்புகள்
பகுப்பு:பெண் கணிதவியலாளர்கள்
பகுப்பு:இத்தாலிய மெய்யியலாளர்கள்
பகுப்பு:பெண் மெய்யியலாளர்கள்
பகுப்பு:இத்தாலியக் கணிதவியலாளர்கள்
1734

**1734** (MDCCXXXIV) ஒரு வெள்ளிக்கிழமையில் துவங்கிய ஒரு கிரிகோரியன் சாதாரண ஆண்டாகும். 11 நாட்கள் பின்தங்கிய பழைய ஜூலியன் நாட்காட்டியில் இது செவ்வாய்க்கிழமையில் ஆரம்பமானது.

## நிகழ்வுகள்
* சனவரி 8 - ஆஸ்திரியாவின் சால்சுபர்க் கத்தோலிக்க ஆயரினால் வெளியேற்றப்பட்ட லூதரனியர்கள் அமெரிக்காவின் ஜார்ஜியாவுக்குப் புலம் பெயர்ந்தனர்.
* சூன் 21 - மொண்ட்ரியால் நகரின் சில பகுதிகளைத் தீக்கிரையாக்கியதாக சந்தேகத்தின் பேரில் கைது செய்யப்பட்ட மாரி-யோசப் அஞ்செலி என்ற கறுப்பின அடிமை பிரெஞ்சு ஆட்சியாளர்களால் சித்திரவதைக்குள்ளாக்கப்பட்டுத் தூக்கிலிடப்பட்டார்.
* சூன் 30 - உருசியப் படைகள் போலந்தின் கதான்ஸ்க் நகரைக் கைப்பற்றினர்.

## பிறப்புகள்
* கீர்த்தி சிறீ இராஜசிங்கன், கண்டி இராச்சியத்தின் 2வது நாயக்க மன்னன் (இ. 1782)

## இறப்புகள்
* ஏழாம் சாமராச உடையார், மைசூர் மன்னர் (பி. 1704)

## 1734 நாற்காட்டி

## மேற்கோள்கள்
காபீன்

thumb|125x125px|மெத்திலீன், ஓர் எளிய காபீன்.

வேதியியலில், **காபீன்** அல்லது **கார்பீன்** (Carbene) என்பதன் பொது வாய்பாடு R-(C**:**)-R' அல்லது R=C**: **ஆகும்.மையக் கரி அணு இரண்டே தொகுதிகளுடன் சகபிணைப்பினால் இணைந்தும் மற்ற எலெக்ட்ரான்கள் பிணைப்பில்லாமலும் நடுநிலையாக இருந்தால் இவ்வமைப்புகள் கார்பீன்கள் (carbenes) எனப்படும. இவ்வமைப்புகளின் மூலப் பொருள் CH2 (மெத்திலீன்) எனப்படும். ஆனால், இதன் வழிப்பொருள்கள் (derivatives) கார்பீன்கள் என அழைக்கப்படுகின்றன. எடுத்துக்காட்டாக ČсI2 டை குளோரோ கார்பீன் என அழைக்கப்படுகிறது. கார்பீன்கள் பொதுவாக இருவழிகளில் உருவாகின்றன. நீக்கல் வினைகளில்   ஒரு கரி  அணு தொகுதியை   எலெக்ட்ரான்    இல்லாமலும் (புரோட்டான்), மற்றொரு தொகுதியை எலெக்ட்ரான்களுடனும் (ஹாலைடு அயனி) இழப்பதனால் கார்பீன் உருவாகலாம்.

சிலவகையான இரட்டைப் பிணைப்புள்ள சேர்மங்கள் பிளப்பதால் கார்பீன்கள் உருவாகலாம்.
கார்பீன்கள் மிக அதிக வினைபுரியும் தன்மை கொண்டவையாதலால் இம்மாதிரியான வினைகள் இருப்பதன் உண்மையை அறிதல் மிகக் கடினமாக உள்ளது.

இரண்டு பிணைப்பில் ஈடுபடாத வலுவளவு எதிர்மின்னிகளையும் இரு வலுவளவையும் உடைய நடுநிலையான கரிம அணுவைக் கொண்ட மூலக்கூறு ஆகும்.

## மேற்கோள்கள்

பகுப்பு:வேதி வினைக்குழுக்கள்
பகுப்பு:கார்பீன்கள்
புழுப்பாம்பு

**புழுப்பாம்பு**  (Ramphotyphlops braminus) என்பது ஒரு நஞ்சற்ற  பாம்பு ஆகும். இப்பாம்புகள் பெரும்பாலும் ஆப்பிரிக்கா, ஆசியாவில் காணப்பட்டாலும்,  உலகின் பல பகுதிகளில் பரவிவிட்டது. அந்தமான் உட்பட இந்தியா முழுவதும் உள்ளது. இலட்சத்தீவுகளில் காணப்படும் ஒரே பாம்பு இதுதான். இதை மேலோட்டமாக கண்டு மண்புழு என்று ஏமாறுபவர்கள் உண்டு.

## விளக்கம்

இவற்றில் பெரிய பாம்புகளே சிறியதாகவும்,  மெல்லியதாகவும்  நீளம் தோராயமாக 6.35-16.5 செமீ (2½ 6 ½ அங்குளம்) இருக்கும். இவை செம்பழுப்பு அல்லது கருமை நிறம் கொண்ட பாம்புகளாகும். இவற்றின் உடலில் வழவழப்பான செதில்கள் ஒன்றின் மேல் ஒன்றாக இருக்கும். இதன் வால் மொட்டையாக இருக்கும், ஆனால் அதில் கூரிய முள் இருக்கும்.இதன் கண்கள் சாதாரணமாக புலப்படாது செதில்களுக்கு இடையில் புள்ளிபோல இருக்கும். இவற்றின் குஞ்சுகள் பெரிய பாம்புகளைப்போல அதே நிறத்தில் இருக்கும்.

## வாழ்விடம்

பொதுவாக நகர்ப்புற தோட்டங்கள் மற்றும் விவசாய நிலங்களிலும் இவை காணப்படுகின்றன. இந்த பாம்புகள் நிலத்தடியில் உள்ள எறும்பு,  கரையான் புற்றுகளில் வாழும்.  ஈரமான காடுகள், உலர் காடுகள்  ஆகிய இடங்களில் உள்ள ஈரமான இலைகள், மட்கிய மண்ணின்கீழ் காணப்படும்.
## உணவு

இவற்றின்  உணவு புற்றுக்களில் உள்ள குடம்பிகள், கரையான்களின் முட்டைகள், ஆகியவற்றை உண்டு வாழும்.

## இனப்பெருக்கம்

இந்த வகை இனம் சார்ந்தவை அனைத்தும் பெண் பாம்புகளாக இருப்பதால், ஆண் இனமின்றி இனப்பெருக்கம் செய்பவையாக உள்ளன.  இவை எட்டு முட்டைகள்வரை இடுகின்றன 
## மேற்கோள்கள்

பகுப்பு:நச்சுத்தன்மை அற்ற பாம்புகள்
பகுப்பு:தமிழ்நாட்டுப் பாம்புகள்
ஒசூர் காளிகாம்பாள் காமாட்சீசுவரர் கோயில்

**ஒசூர் காளிகாம்பாள் காமாட்சீசுவரர் கோயில்** என்னும் கோயில் தமிழ்நாட்டின் கிருட்டிணகிரி மாவட்டம் ஒசூர் சந்திர சூடேசுவரர் கோயில் மலைக் கோயில் உள்ள குன்றில் உள்ள ஒரு கோயிலாகும். இக்கோயில் சந்திர சூடேசுவரர் கோயிலுக்குச் செல்லும் மலைப் பாதையில் சாலை ஓரத்திலேயே உள்ளது.
## கோயில் அமைப்பு
இக்கோயில் கருவறை, அர்த்த மண்டபம், மகாமண்டபம் கொண்டு அமைந்துள்ளது. கோயிலில் ஒரு குளமும் அமைந்துள்ளது. கருவறையில் கிழக்கு நோக்கி காமாட்சீசுவரர் லிங்கவடிவில் உள்ளார். பின்புறத்தில் காளிகாம்பாள் நின்ற கோலத்தில் காட்சியளிக்கிறார். இக்கோயிலுக்கு அண்மையில் இராச கோபுரம் கட்டப்பட்டது.
## கோயிலின் பழமை
இக்கோயில் மிகவும் பழமைவாய்ந்த கோயிலாகும். இக்கோயிலின் பழமைக்குச் சான்றாக இக்கோயிலின் வெளிப்புறச் சுவரில் போசள மன்னன் மூன்றாம் வீர வல்லாளன் காலத்தைச் சேர்ந்த கி.பி. 1325 ஆண்டைய கல்வெட்டு காணப்படுகிறது.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள சிவன் கோயில்கள்
பகுப்பு:ஒசூர்
பார்க் ரிட்சு, நியூ செர்சி

**பார்க் ரிட்சு, நியூ செர்சி** என்பது நியூ செர்சி மாகாணத்தில் உள்ள ஒரு ஊராகும். 2010-ம் ஆண்டு மக்கள் தொகை கணக்கெடுப்பின்படி  சுமார் 8,645 நபர்கள் இப்பகுதியில் வசித்துவருகின்றனர், 2000-ம் ஆண்டு இது 8,708 ஆகவும், 1990-ம் ஆண்டு 8,102 ஆகவும் இருந்தது குறிப்பிடத்தக்கது.

## வரலாறு
பார்க் ரிட்சு 1894-ம் ஆண்டு மே 15-ம் நாள் நியூ செர்சி சட்டப்பேரவையில் கொண்டு வந்த தீர்மானத்தின் அடிப்படையில் உருவானது.  1894-ம் ஆண்டில் மட்டும் சுமார் 26-ஊர்கள் உருவாக்கப்பட்டது. ரிவர் வேலி பகுதியிலிருந்து சில பகுதிகளை எடுத்துக் கொண்டும் (சூலை 15, 1929), வுட்க்ளிப் லேக் பகுதியிலிருந்து (டிசம்பர் 15, 1955) சில பகுதிகளை இழந்தும் பார்க் ரிட்சு உருவாக்கப்பட்டது. வாசிங்க்டன் நகரத்திருத்திலிருந்து சில பகுதிகளையும் (நவம்பர் 26, 1956), ஹில்சுடேலியில் சில பகுதிகளை பகிர்ந்து கொண்டும் (பிப்ரவரி 10, 1958) வுட்க்ளிப் லேக் (சூன் 9, 1958) மற்றும் வாசிங்க்டன் (ஆகத்து 11, 1958) ஆகிய இடங்களில் இருந்து சில பகுதிகளையும் இணைத்துக்கொண்டது, பார்க் ரிட்சு.

## புவியியல்
சுமார் 2,603 சதுர மைல்கள் (6.740 சதுர கிமீ) நிலப் பரப்பளவு கொண்டதாகவும், 0.021 சதுர மைல்கள் (0.054 கிமீ) நீர்ப்பரப்பும் (0.79%) கொண்டுள்ளதாகவும் ஐக்கிய நாடுகளின் கணக்கெடுப்பு கூறுகிறது. 

இப்பகுதியைச் சுற்றிலும் மவுன்ட்வாலே, ரிவர் வாலே, வுட்கிள்ப் லேக் மற்றும் ஹில்சுடேல் பகுதிகள் அமைந்துள்ளன.  

## பொருளாதாரம்
தி ஹெர்ட்சு கார்ப்பரேசன், என்ற கார் வாடகைக்கு விடும் நிறுவனத்தின் தலைமையகம் இங்கு அமைந்துள்ளது. இப்பகுதியின் அரசாங்கத்திற்கு அதிக வரி செலுத்தும் நிறுவனங்களில் இது முதலிடத்தில் உள்ளது. 2013-ம் ஆண்டு மே 7-ம் நாள் தங்கள் நிறுவனத்தின் தலைநகரத்தை புளோரிடோ மாகாணத்திலுள்ள எஸ்டெரோ நகரத்திற்கு மாற்றுவதாக அறிவித்த போதும், தற்போது வரை பார்க் ரிட்சுவை தலைமையகமாகக் கொண்டு செயல்பட்டு வருகிறது. 

சோனி நிறுவனம், தன்னுடைய ஆராய்ச்சி நிறுவனத்தை இப்பகுதியில் நிறுவி உள்ளது.

## போக்குவரத்து
இங்கு தொடர் வண்டி போக்குவரத்து முதன்மையாக இருக்கிறது, இத்தொடர் வண்டிகளின் நிறுத்தங்களிலுள்ள மிதிவண்டிகள், பயணிகளுக்கும், பாதசாரிகளுக்கும் மிகவும் உதவியாக இருக்கிறது. 

## குறிப்புகள்

## மூலம்
* *Municipal Incorporations of the State of New Jersey (according to Counties)* prepared by the Division of Local Government, Department of the Treasury (New Jersey); December 1, 1958.
* Clayton, W. Woodford; and Nelson, William. , Philadelphia: Everts and Peck, 1882.
* Harvey, Cornelius Burnham (ed.),  New York: New Jersey Genealogical Publishing Co., 1900.
* Van Valen, James M.  New York: New Jersey Publishing and Engraving Co., 1900.
* Westervelt, Frances A. (Frances Augusta), 1858-1942, ''History of Bergen County, New Jersey, 1630-1923'', Lewis Historical Publishing Company, 1923.

## வெளி இணைப்புகள்
* அதிகாரப்பூர்வ் இணையத்தளம்
* பார்க் ரிட்சு பள்ளிகள் 
* Park Ridge Public Schools's  2012&ndash;13 School Report Card from the New Jersey Department of Education
* School Data for the Park Ridge Public Schools, National Center for Education Statistics
* Greater Pascack Valley Chamber of Commerce website
* Pascack Historical Society 
* Park Ridge Community Website
* Ridgemont Shopping Center

பகுப்பு:நியூ ஜெர்சி
தற்காலத் தமிழ் மரபுத்தொடர் அகராதி

**தற்காலத் தமிழ் மரபுத்தொடர் அகராதி**, பா. ரா. சுப்பிரமணியனை முதன்மை ஆசிரியராகக் கொண்டு, மொழி கலாச்சார வள மேம்பாட்டு அறக்கட்டளை வெளியிட்டுள்ள தமிழ்-தமிழ்-ஆங்கிலம் நடையில் அமைந்துள்ள அகரமுதலி ஆகும்.  

## அமைப்பு
சுமார் 80,000 அச்சிட்ட பக்கக்ளைப் பரிசீலித்து உருவாக்கப்பட்ட தகவல் தளத்தைக் கொண்டு தொகுக்கப்பட்டுள்ள இவ்வகராதியில் தமிழ் அகரவரிசைப்படி சொற்கள் அமைக்கப்பட்டு தற்காலத்தமிழில் மரபுத் தொடர்களுக்கு பொருள் தரப்பட்டுள்ளது.  

## உசாத்துணை
'தற்காலத் தமிழ் மரபுத்தொடர் அகராதி', தமிழ்-தமிழ்-ஆங்கிலம், நூல், (1997; மொழி கலாச்சார வள மேம்பாட்டு அறக்கட்டளை, சென்னை) 

## மேற்கோள்கள்

## வெளி இணைப்புகள்
தற்காலத் தமிழ் மரபுத்தொடர் அகராதி (சொல் தேடக்கூடிய வலைத்தளம்)
பகுப்பு:1997 தமிழ் நூல்கள்
பகுப்பு:அகராதிகள்
கலிபோர்னியம் ஆக்சிகுளோரைடு

**கலிபோர்னியம் ஆக்சிகுளோரைடு** *(Californium oxychloride)* என்பது CfOCl என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். அளவிடக்கூடிய அளவுக்கு சற்று கூடுதலாகக் கிடைத்த இந்த முதல் கதிரியக்கச் சேர்மம் 1960 ஆம் ஆண்டில் கண்டறியப்பட்டது. ஒற்றை கலிபோர்னியம் நேரயனியும் ஓர் ஆக்சிகுளோரைடு எதிர்மின் அயனியும் சேர்ந்து இச்சேர்மம் உருவாகிறது. முதன்முதலாக தனித்துப் பிரிக்கப்பட்ட கலிபோர்னியச் சேர்மமும் இதுவேயாகும்

## தயாரிப்பு
கலிபோர்னியம்(III) ஆக்சைடுடன் ஈரமான ஐதரசன் குளோரைடைச் சேர்த்து வினைபுரியச் செய்தால் கலிபோர்னியம் ஆக்சிகுளோரைடு நீராவியுடன் சேற்ந்து உருவாகிறது.

## இயற்பியல் பண்புகள்
கலிபோர்னியம் ஆக்சிகுளோரைடு சேர்மம் வெளிர் பச்சை நிறப் படிகங்களை உருவாக்குகிறது.

## மேலும் காண்க
*கலிபோர்னியம் சேர்மங்கள்
*கலிபோர்னியம்

## மேற்கோள்கள்
 

## வெளி இணைப்புகள்
*Web Elements page: Californium

பகுப்பு:கலிபோர்னியம் சேர்மங்கள்
பகுப்பு:ஆக்சோ ஆலைடுகள்
வளன்சியான் மாநிலம்

வளன்சியான் சமூகம் (Valencian: *Comunitat Valenciana*, Spanish: *Comunidad Valenciana*),<span class="mw-reflink-text"></span><span class="mw-reflink-text"></span> அல்லது வளன்சியான் நாடு  **(**Valencian: *País Valencià*) ஸ்பெயின் நாட்டுக்குள் அமைந்திருக்கும் தன்னாட்சி பெற்ற ஒரு மாநிலமாகும். மக்கள் தொகை அளவில் நான்காவது பெரிய மாநிலம் இதுவாகும். ஏறத்தாழ 52 லட்சம் மக்கள் வசிக்கின்றனர்.   இம் மாநிலத்தின் தலைநகரம் வளன்சியா ஆகும், இது ஸ்பெயினின் மூன்றாவது பெரிய நகரமாகும். இம் மாநிலம் மத்தியதரைக்கடலை அண்மித்து இபேரியன் தீபகற்பத்தின் தென் கிழக்கு மூலையில் அமைந்திருக்கின்றது. வடக்கில் காட்டோலினியா, மேற்கில் அராகோன், கஸ்டிலா லமாஞ்சா ஆகியவையும், தெற்கில் முர்சியாவும் அமைந்திருக்கின்றது. கஸ்டலோன், வளன்சியா, அலிகாந்தே ஆகிய மாகாணங்களை உள்ளடக்கியதே வளன்சியான் மாநிலம்.

## சான்றுகள்

பகுப்பு:எசுப்பானியாவின் தன்னாட்சி சமூகங்கள்
எச்1பி நுழைவிசைவு

**எச்1பி நுழைவிசைவு** என்பது, ஐக்கிய அமெரிக்க நாடுகளுக்குள் நுழைவதற்கு, தற்காலிக வேலையாட்களுக்கு வழங்கப்படும் ஒரு வகையான நுழைவிசைவு ஆகும். இவ்வகையான நுழைவிசைவு வெளி நாடுகளிலிருந்து சிறப்புப் பணிகளை செய்ய அமெரிக்க நாடுகளுக்கு வருவோருக்கு வழங்கப்படுகிறது. அறிவியல், பொறியியல், மருத்துவம், உடற்கல்வி, கணிதம், சமூக அறிவியல், கணக்கியல், கலை உள்ளிட்ட பல்வேறு துறைகளில் இளங்கலை அல்லது அதற்கு இணையான பட்டம் பெற்றிருப்போருக்கு இவ்வகையான நுழைவிசைவு வழங்கப்படும்.

## எச்1பி நுழைவிசைவு பெற தகுதிகள்
ஐந்து முக்கியமான தகுதிகள் எச்1பி நுழைவிசைவு பெற தேவைப்படுகின்றது. 

# வேலை வழங்கும் அமெரிக்க நிறுவனம், வேலை பெறும் பிறநாட்டு ஊழியருக்காக இந்நுழைவிசைவிற்காக விண்ணப்பிக்க வேண்டும்.
# இளங்கலைப் பட்டம் அல்லது அதற்கு நிகரான கல்வித்தகுதி அல்லது அப்பணியில் சேர்வதற்கான குறைந்தபட்ச கல்வித்தகுதி அல்லது சிறப்பான பணிகளை செய்ய தேவையான பயிற்சியும் அதற்கான சான்றிதழ்களுடன் கூடிய கல்வித்தகுதி.
# கல்வித்தகுதிக்கு ஏற்ற பணியை மட்டுமே செய்ய வேண்டும்.
# அப்பணிக்கான முழு ஊதியம் அல்லது குறைந்தபட்ச ஊதியம் வழங்கப்பட வேண்டும்.
# நுழைவிசைவு எண்

## காலக்கெடு
எச்1பி நுழைவிசைவு வழக்கமாக மூன்று ஆண்டுகள் வரையில் வழங்கப்படுகிறது. அதன்பிறகு இரண்டு ஆண்டுகளும், தேவைப்பட்டால் மூன்று ஆண்டுகள் வரையிலும் நீட்டிக்க இயலும். ஐக்கிய அமெரிக்க நாடுகளின் பாதுகாப்புத் துறையில் பணிபுரிபவர்களுக்கு அதிகபட்சமாக பத்து ஆண்டுகள் அனுமதி வழங்கப்படுகிறது.

## அனுமதி எண்ணிக்கை
ஒரு ஆண்டுக்கு 65,000 நபர்களுக்கு எச்1பி நுழைவிசைவு வழங்கப்படுகிறது. கூடுதலாக 20,000 முதுகலை பட்டதாரிகளுக்கு, இவ்வகையான நுழைவிசைவு புதிதாக வழங்கப்படும். பிரதி ஆண்டு அக்டோபர் முதல் தேதி அமெரிக்க கணக்கு வருடம் தொடங்குகிறது, அது முதல் ஆறு மாதங்களுக்கு உள்ளாகவே இவ்வகையான நுழைவிசைவு வழங்கப்படுகிறது; ஆயினும் ஏப்ரல் 1 முதல் இதற்கான விண்ணப்பங்கள் வரவேற்கப்படுகின்றன.

## விண்ணப்பங்கள்
ஏப்ரல் 1 முதல், எச்1பி நுழைவிசைவிற்கான விண்ணப்பங்கள் வரவேற்கப்படுகின்றன. விண்ணப்பங்கள் குலுக்கல் முறையில் தேர்ந்தெடுக்கப்படுகின்றன.
2016-ம் ஆண்டு முதல் பணிசெய்வதற்காக 2,33,000 விண்ணப்பங்கள் வந்திருந்தன, அவற்றில் 65,000 இளங்கலை பட்டதாரிகளும், 20,000 முதுகலை பட்டதாரிகளும் குலுக்கல் முறையில் தேர்ந்தெடுக்கப்பட்டனர்.

## ஆவணங்கள்
கல்விச்சான்றிதழ்கள், வேலை வாய்ப்பு தகவல்கள், தற்குறிப்பு, ஊதிய விவரங்கள், ஐ797, டிஎசு160, உள்ளிட்டவைகளை வேலை கொடுக்கும் நிறுவனம் ஊழியருக்காக சமர்ப்பிக்க வேண்டும்.

## மேற்கோள்கள்

## வெளி இணைப்புகள்
* ஐக்கிய அமெரிக்க நாடுகளின் தொழிலாளர்கள் நலச்சங்கம் 
* U.S. Department of State information on H-1B visa 
* U.S. GAO Report on H-1B Problems, PDF format 
* H-1B Quota Updates from USCIS

பகுப்பு:அமெரிக்க நுழைவிசைவு
யோர்கே மஃபூத்

**யோர்கே மஃபூத்** (ஸ்பானியம்: Jorge Majfud) (பிறப்பு 1969) உருகுவையைச் சேர்ந்த பிரபல எழுத்தாளர். தற்சமயம் அமெரிக்காவில் வசித்து வருகின்றார்.

## வாழ்க்கை வரலாறு
உருகுவை நாட்டிலுள்ள தக்குவாறிம்போ என்ற ஊரில் பிறந்தார். மொண்டிவிடியோ நகரத்தில் அமைந்திருக்கும் குடியரசுப் பல்கலைக்கழகத்தின் தேசிய நுண்கலை கல்விக்கழகத்தில் 1996-யில் பிணையக் கட்டுமானத்துறையில் பட்டம் பெற்றார். கோஸ்டா ரிக்காவில் அமைந்திருக்கும் ஹிஸ்பானோ அமெரிக்கானா பல்கலைக்கழகத்தில் பேராசிரியராகவும், உருகுவை தொழில்நுட்பக் கல்விக்கழகத்தில் கலை மற்றும் கணித பாடங்களை பயிற்றுவிக்கும் ஆசிரியராகவும் பணியாற்றியிருக்கின்றார். தனது நாவல்கள், கட்டுரைகளுக்காக உலகம் முழுவதும் பயணித்திருக்கின்றார்.

## படைப்புகள்
* *மௌனங்களின் தாயகத்தில் என்னவிருக்கிறதோ/மறைந்து போன ஞாபகங்கள்* (புதினம், 1996)
* *அப்பழுக்கற்ற பேரார்வத்தின் விமர்சனங்கள்* (கட்டுரைகள், 1998)
* *அமெரிக்காவின் ராணி* (புதினம், 2001)
* *நான் வாழ்ந்த அந்த நேரத்தில்* (கட்டுரைகள், 2004)
* *புலப்படாத விமர்சனங்கள் மற்றும் லத்தீன் அமெரிக்காவின் கோட்பாட்டு கருத்தியல்களின் அர்த்தங்கள்* (கட்டுரைகள், 2006)
* *எங்கள் பாவங்களை எங்களுக்காக மன்னியும்* (சிறுகதைகள், 2007)
* *நிலா நகரம்* (புதினம், 2009) 
* *நெருக்கடி* (புதினம், 2012)
* *மனிதப்பொறி* (கட்டுரைகள், 2012) 
* *கிட்சால்கோடலியின் நித்திய வருகை*, 2012. 
* *கதைகள்*, (ஒலிநூல், 2014)
* *லத்தீன் அமெரிக்க அரசியல் சினிமா*, (கட்டுரைகள், 2014)
* *எமியுனியுட்டிக்கா*, (கட்டுரைகள், 2014)
* *கடந்து போனவை எப்போதும் மீண்டும் வருகிறது*, (சிறுகதைகள், 2014)

## குறிப்புகள்

பகுப்பு:1969 பிறப்புகள்
பகுப்பு:வாழும் மக்கள்
பகுப்பு:உருகுவை எழுத்தாளர்கள்
ல டொமாட்டினா

**ல டொமாட்டினா** (தமிழ்: தக்காளித் திருவிழா, Spanish: La Tomatina) ஸ்பெயின் நாட்டின் வளன்சியான் மாநிலத்தின் வளன்சியா மாகாணத்தில் அமைந்திருக்கும் பூணல் என்ற நகரத்தில் நடைபெறும் ஒரு திருவிழா ஆகும். இத் திருவிழாவில் கலந்து கொள்பவர்கள் ஒருவர் மீது மற்றொருவர் தக்காளிகளை வீசி எறிந்து விளையாடுவார்கள். கடந்த 1945-ஆம் ஆண்டு முதல் ஆகஸ்ட் மாதத்தின் கடைசி புதன்கிழமைகளில் இத் திருவிழா நடைபெறுவது வழக்கம்.

## வரலாறு
1945-ஆம் ஆண்டு, கடைசி புதன்கிழமை நாளில் ( 29, ஆகஸ்ட் 1945) வளன்சியான் நகரத்தில் நடைபெற்ற "ராட்சத பெரிய தலை பொம்மைகள்" அணிவகுப்பு விழாவில் பங்கேற்க இளைஞர்கள் சிலர் அந்நகர சதுக்கத்தில் ஒன்றுகூடியிருந்தார்கள். அப்போது அந்த இளைஞர்கள் தம்மோடு கூட இசைக் கலைஞன் ஒருவனையும் அழைத்து வந்திருந்தனர். அவர்களது ஆரவாரக் கொண்டாட்டத்தின் போது, அவர்களில் ஒருவன் வழித்தடத்தில் வைக்கப்பட்டிருந்த காய்கறி வண்டிகளை எல்லாம் தள்ளி விழுத்திக் கொண்டே மேடையிலிருந்து தவறி விழுந்தான். அதனால் அங்கு ஒரு பெருங்கூட்டமே அவனைச் சூழந்து கொண்டது. அந்தக் கூட்டத்தில் இருந்தவர்கள் இடறிவிழுந்த காய்கறி வண்டிகளில் வைக்கப்பட்டிருந்த தக்காளிகளை எடுத்து ஒருவர் மீது ஒருவர் வீசி விளையாடத் தொடங்கினார்கள். பின்னர் காவல்துறையினர் வந்தே அக் கூட்டத்தை அகற்றினார்கள்.  

அடுத்த ஆண்டு அதே ஆகஸ்ட் மாத கடைசி புதன் கிழமையில் ஒன்றுகூடிய ஒரு சில இளைஞர்கள், தமது வீடுகளிலிருந்து கொண்டு வரப்பட்ட தக்காளிகளை ஒருவர் மீது ஒருவர் வீசி எறிந்து விளையாடி மகிழ்ந்தனர். மீண்டும் பெருங்கூட்டம் கூடிவிட, காவல்துறையினர் வந்து அக்கூட்டத்தை அப்புறப்படுத்தினார்கள். இது அங்குள்ள மக்களை ஈர்த்துவிடவே, 1950-யிலிருந்து அதே நாளில் தக்காளிகளை வீசி எறிந்து விளையாடி மகிழ அந்த நகராட்சியே அனுமதி வழங்கியது. ஆனால், எதிர்பாராதவிதமாக அடுத்த ஆண்டே அனுமதியை ரத்து செய்ததோடு, பல இளைஞர்களும் கைது செய்யப்பட்டனர். ஆனால், நகரத்து மக்கள் பலரும் ஒன்றுகூடி காவல்துறையை தடுத்தனர். இறுதியில் வேறு வழியின்றி காவல்துறையினர் கைதானவர்களை விடுவித்தது. இதன் பின் இத்திருவிழாவின் புகழ் பெரியளவில் பரவியது. அடுத்தடுத்த ஆண்டுகளில் பலமுறை இத் திருவிழாவை தடுக்கப் பார்த்தும் பயனளிக்கவில்லை. 1957-யில் "தக்காளியின் கருமாதி" என்ற பெயரில் பல இளைஞர்கள் ஒன்று கூடினார்கள். அந்த ஒன்றுகூடலில் இசைக்கலைஞர்கள், பாடகர்கள், நகைச்சுவைக் கலைஞர்களும் பங்கேற்றார்கள். அந்த ஒன்றுகூடலின் சிறப்பம்சமே, பெரிய சவப்பெட்டி ஒன்றில் மிகப் பெரிய தக்காளி வடிவத்தை வைத்து ஆடிப் பாடிக் கொண்டே ஊர்வலம் வந்தனர். மக்களிடையே இது பெரும் கவனத்தைப் பெற்றதால், நகரத்துவாசிகள் சிலரது வேண்டுகோளிற்கு இணங்க ஒருசில கட்டுப்பாடுகளையும், விதிகளுக்கும் உட்பட்டு இத் திருவிழாவை கொண்டாட அனுமதி அளித்தார்கள். காலம் செல்ல செல்ல இந்த கட்டுப்பாடுகளில் பல தளர்த்தப்பட்டுவிட்டன. 

## சான்றுகள்

பகுப்பு:எசுப்பானியா
அயோடின் ஐந்தாக்சைடு

**அயோடின் ஐந்தாக்சைடு** *(Iodine pentoxide)* என்பது I2O5  என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். அயோடிக் அமிலத்தின் நிலைப்புத் தன்மையுடைய ஒரேயொரு  நீரற்ற வடிவச் சேர்மம் அயோடின் ஐந்தாக்சைடு ஆகும். 0 செல்சியசு வெப்பநிலையில் அயோடிக் அமிலத்தை உலர் காற்றில் நீர்நீக்கம் செய்வதால் அயோடின் ஐந்தாக்சைடு தயாரிக்கலாம்:

:2HIO3 → I2O5 + H2O

## அமைப்பு
139.2° கோண அளவுடன் வளைந்த I-O-I பிணைப்புடன் அயோடின் ஐந்தாக்சைடு காணப்படுகிறது. ஆடித்தளம் இல்லாத மூலக்கூறு என்பதால் இதனுடைய சீரொழுங்கு C2v. ஆக இருப்பதில்லை. விளிம்புநிலை பிணைப்புகளில் I-O இடைவெளி 1.80 Å ஆகவும் பாலம் அமைக்கும் பிணைப்புகளில் இந்நீளம் 1.95 Å ஆகவும் காணப்படுகிறது

## வினைகள்
அயோடின் ஐந்தாக்சைடு , அறை வெப்பநிலையில் கார்பன் ஓராக்சைடை எளிதாக கார்பன் டை ஆக்சைடாக ஆக்சிசனேற்றம் செய்கிறது.

:5CO + I2O5 → I<sub>2</sub> + 5CO2

வளிம மாதிரிகளில் உள்ள கார்பன் ஓராக்சைடின் அடர்த்தியை பகுப்பாய்வு செய்வதற்கு இவ்வினை பயன்படுத்தப்படுகிறது.

அயோடின் ஐந்தாக்சைடு SO3 மற்றும் S2O6F2 ஆகியனவற்றுடன் இணைந்து அயோடைல் உப்புகளையும் கந்தக அமிலத்துடன் சேர்ந்து அயோடோசில் உப்புகளையும் தருகிறது.

சுமார் 350 <sup>0</sup> செல்சியசு வெப்பநிலைக்குச் சூடுபடுத்தினால் அயோடின் ஐந்தாக்சைடு அயோடின் ஆவியாகவும் ஆக்சிசனாகவும் சிதைவடைகிறது

## மேற்கோள்கள்

பகுப்பு:அயோடின் சேர்மங்கள்
பகுப்பு:ஆக்சைடுகள்
பகுப்பு:அமில ஆக்சைடுகள்
பகுப்பு:ஆக்சிசனேற்றிகள்
பகுப்பு:அயோடைடுகள்
பால்சமீன் கோயில்

**பால்சமீன் கோயில்** (*Temple of Baalshamin*) சிரியாவின் பல்மைரா நகரில்  அமைந்துள்ள தொன்மையான கோயிலாகும். இது கேனான் தெய்வமான  பால்சமீனுக்கு கட்டப்பட்டது. இக்கோயிலின் முதற்கட்ட கட்டமைப்பு கி.மு இரண்டாம் நூற்றாண்டில் துவங்கியுள்ளது. இது மீண்டும் கி.பி 131 இல் புதுப்பிக்கப்பட்டது.  கோயிலுக்கு முன்புள்ள பலிபீடம் கி.பி 115 இலேயே உள்ளது. கி.பி ஐந்தாம் நூற்றாண்டுகளில் கிறித்தவம் தழைத்த காலத்தில் இது திருச்சபை பள்ளியாக மாற்றப்பட்டது. 

1954–56 ஆண்டுகளில்  சுவிட்சர்லாந்தின் தொல்லியல் அகழ்வாய்வாளர்கள்  இதனைக் கண்டறிந்தனர்.  பல்மைராவில் கண்டறியப்பட்ட தொன்மையான, முழுமையான கட்டிடங்களில் இதுவும் ஒன்றாகும். 1980இல் இக்கட்டிடத்தை ஐக்கிய நாடுகள் கல்வி, அறிவியல், பண்பாட்டு நிறுவனம்  உலகப் பாரம்பரியக் களமாக அறிவித்தது.   சிரியாவின் உள்நாட்டுப் போரின்  போது இசுலாமிய அரசு இக்கோயிலைத் தரைமட்டமாக்கியது.
## மேற்சான்றுகள்

பகுப்பு:சிரியாவின் உலகப் பாரம்பரியக் களங்கள்
பகுப்பு:115
கானான்

**கானான்** (*Canaan*; ; வடமேற்கு செமிடிக் மொழிகள்: **'; [[பொனீசிய மொழி|Phoenician]]: <span dir="rtl" title="Phoenician alphabet" class="script-phoenician" style="direction: rtl; font-size:125%; font-family: 'ALPHABETUM Unicode', 'MPH 2B Damase', Aegean, Code2001, 'Free Sans';" xml:lang="phn-Phnx" lang="phn-Phnx">𐤊𐤍𐤏𐤍</span>; [[விவிலிய எபிரேயம்]]:  / **'; [Masoretic]:  / **) பழங்காலத்தில் இருந்த ஓர் நாடாகும். இது, விவிலியத்தின்படி கடவுள் ஆபிரகாமுக்கும் அவர்தம் மக்கட்கும் உறுதியளித்திருந்த நிலப்பகுதியாகும். பொது ஊழி 2000 முதல் விவிலியம் உருவாகும் வரை இங்கு வாழ்ந்த மக்கள் *கானானியர்* எனப்பட்டனர். தற்கால இசுரேல், லெபனான் நாடுகளின் பெரும்பகுதியை இந்நிலப்பகுதி உள்ளடக்கியிருந்தது.

கானானியர் எனும் சொல் விலியத்தில் இனத்தைக் குறிக்க அதிமாகவும் அடிக்கடியும் பயன்படுத்தப்பட்டுள்ளது.

## குறிப்புகள்

பகுப்பு:ஆசியாவின் முன்னாள் நாடுகள்
பகுப்பு:இசுரேல் வரலாறு
பகுப்பு:லெபனான்
பகுப்பு:பண்டைய அண்மைக் கிழக்கின் நகரங்கள்
நீலகிரி பொந்து பாம்பு

**நீலகிரி பொந்து பாம்பு** (*Plectrurus perrotetii-பெலிக்டுரரசு பெரோடெட்டி*) என்பது **பெரோடெட்சு தட்டைவால் பாம்பு** என்றும் அழைக்கப்படுகிறது. இது இந்தியாவில் உள்ள ஓர் விசமற்ற மிகச்சிறிய பாம்பு சிற்றினமாகும். இந்த பாம்பு இந்தியாவில் மட்டுமே காணக்கூடிய ஓர் அகணிய உயிரியாகும்.

## பெயரிடல்
பிரெஞ்சு இயற்கையியலாளர் ஜார்ஜ் சாமுவேல் பெரோட்டெட்டின் (1793-1867) நினைவாக இந்த பாம்பின் சிற்றினப் பெயரான *பெரோடெட்டி* இடப்பட்டது.

## பரவல்
இது இந்தியாவின் தெற்கு பகுதியிலும் மேற்குத் தொடர்ச்சி மலைத்தொடர்களிலும் காணப்படுகிறது. 

## விளக்கம்
இப்பாம்புகள் அளவில் சிறியதாக இருக்கும். இதன் நீளம் அதிகபச்சமாக 44 செமீ வரை (17.5 அங்குலம்) வளரக்கூடியது. பழுப்பு நிறத்தில் இருக்கும், கூரான தலை மற்றும் மழுங்கிய வால்கொண்டிருக்கும். இதன் உடலிலில் மென்மையான, பெரிய பளபளப்பான செதில்கள் இருக்கும். உடல் உருளையாக, செம்பழுப்பு நிறத்தில் இருக்கும். இவை தன் பெரும்பாலான நேரத்தை மண்ணுக்கு அடியில் கழிக்கிறது. இரவாடியான இவற்றை பார்ப்பது அரிது.  இப்பாம்பிற்கே உரிய கூம்பிய தலையில், கரிய நிற கண்கள் இருக்கும். 

## உயிரியல்
இப்பாம்புகள் பொதுவான புழுப்பாம்பு போல இருக்கும். சிலர் இதை மண்புழு என தவறாக கருதவும் இடம் உள்ளது. மலைக்காடுகளில் இதன் வாழிடம் அழிக்கப்படுவதால் இது அருகிவரும் இனமாகிவிட்டது.

## மேற்கோள்கள்

## வெளி இணைப்புகள்

*பார்க்க
* 

## மேலும் காண்க
*Boulenger GA (1893). *Catalogue of the Snakes in the British Museum (Natural History). Volume I., Containing the Families ...Uropeltidæ ...* London: Trustees of the British Museum (Natural History). (Taylor and Francis, printers). xiii + 448 pp. + Plates I-XXVIII. (*Plectrurus perroteti*, p.&nbsp;161).
*Duméril A-M-C, Bibron G, [Duméril A-H-A] (1854). *Erpétologie générale ou histoire naturelle complète des reptiles. Tome septième.—Première partie. Comprenant l'histoire des serpents non venimeux* [= General Herpetology or Complete Natural History of the Reptiles. Volume 7, Part I. Containing the Natural History of the Nonvenomous Snakes]. Paris: Roret. xvi + 780 pp. (*Plectrurus perroteti*, new species, pp.&nbsp;167–168). (in French).
*Smith MA (1943). *The Fauna of British India, Ceylon and Burma, Including the Whole of the Indo-Chinese Sub-region. Reptilia and Amphibia. Vol. III.—Serpentes.* London: Secretary of State for India. (Taylor and Francis, printers). xii + 583 pp. (*Plectrurus perroteti*, p.&nbsp;71).

பகுப்பு:நச்சுத்தன்மை அற்ற பாம்புகள்
பகுப்பு:தமிழ்நாட்டுப் பாம்புகள்
தக்குவாறிம்போ

right|thumb|''ஏப்ரல் சதுக்கம்''
**தக்குவாறிம்போ** (Spanish: Tacuarembó) என்பது உருகுவை நாட்டில் அமைந்திருக்கும் தக்குவாறிம்போ ஒன்றியத்தின் தலைநகரமாகும்.

## புவியியல்
றிவேரா ஒன்றியத்தின் தலைநகரமான றிவேராவிலிருந்து தென் மேற்கு திசையில் 113 கி.மீ தொலைவில் நெடுஞ்சாலை 390-க்கும் வழித்தடம் 5-க்கும் இடைப்பட்ட பகுதியில் அமைந்திருக்கின்றது தக்குவாறிம்போ. அறோயோ தக்குவாறிம்போ சிக்கோ என்ற கிளையாறு இந்நகரத்தின் வடதிசையில் ஓடிக் கொண்டிருக்கின்றது. கடந்த 2011-ஆம் ஆண்டின் மக்கள் தொகைக் கணக்கீட்டின் படி, நாட்டின் எட்டாவது பெரிய நகரமாக இது விளங்குகின்றது.

## வரலாறு
1831-ஆம் ஆண்டு அக்டோபர் 24-ஆம் நாள், உருகுவையின் அதிபராகவிருந்த புருக்தூசோ றிவேரா என்பவரது ஆணைக்கிணங்க இந்நகரம் தோற்றுவிக்கப்பட்டது. இந்நகரத்தை நிர்மாணிக்கும் பணியை அதிபரின் தம்பியாரான கேணல் பெர்நபே றிவேரா என்பவரால் மேற்கொள்ளப்பட்டது.

மாண்டேவிடியோ நகரத்திலிருந்து புறப்பட்ட கேணல் பெர்நபே றிவேரா தனது பணியாட்கள் மற்றும் அவர்களுடைய குடும்பத்தினரோடு மூன்று மாதப் பயணத்தின் பின் தக்குவாறிம்போதி ஆற்றங்கரையை அடைந்தார். குவாரணி மொழியில் தக்குவாறிம்போதி என்றால் நாணல் புற்களின் ஆறு என்று பொருள்படும். இந்த பகுதியை தேர்ந்தெடுத்த கேணல் றிவேரா, அதை பிரித்து பல குடியிருப்பு பகுதிகளை உருவாக்கினார். 1832, ஜனவரி 21-ஆம் நாள் கேணல் றிவேரா இந்த நகரத்துக்கு அடிக்கல் நாட்டியதோடு சான் புருக்தூசோ எனப் பெயரிட்டார் 

## குறிப்புகள்

பகுப்பு:உருகுவையின் நகரங்கள்
அயோடின் ஐம்புளோரைடு

**அயோடின் ஐம்புளோரைடு** *(Iodine pentafluoride)* என்பது IF5 என்ற மூலக்கூற்று வாய்ப்பாடு கொண்ட ஒரு இடை உப்பீனி வேதிச் சேர்மம் ஆகும். மஞ்சள் அல்லது நிறமற்ற நிலைகளில் காணப்படும் அயோடினின் புளோரைடான இச்சேர்மம், 3.250 கி.செ.மீ −3 அடர்த்தியுடைய திரவமாகக் காணப்படுகிறது. என்றி மோயிசான் 1891 ஆம் ஆண்டில் முதன் முதலில் அயோடின் ஐம்புளோரைடைத் தொகுப்பு முறையில் தயாரித்தார். புளோரின் வாயுவில் அயோடின் எரிக்கப்படும் இத்தொகுப்பு முறை ஒரு வெப்ப உமிழ் வினையாகும். அயோடின் ஐம்புளோரைடைத் தயாரிப்பதற்கு இத்தயாரிப்பு முறையே சற்று மேம்படுத்தப்பட்டு இன்று வரையில் பின்பற்றப்படுகிறது

:I2 + 5 F2 → 2 IF5
 
## வேதியியல்
அயோடின் ஐம்புளோரைடு ஒரு வலிமையான புளோரினேற்றியாகவும் உயர் ஆக்சிசனேற்றச் சேர்மமாகவும் விளங்குகிறது. தண்ணீருடன் தீவிரமாக வினைபுரிந்து ஐதரோ புளோரிக் அமிலத்தையும் அதிக அளவு புளோரினுடன் இணைந்து [அயோடின் [எழுபுளோரைடு அல்லது அயோடின் எப்டா புளோரைடையும் உருவாக்குகிறது.

முதனிலை அமீன்கள் அயோடின் ஐம்புளோரைடன் வினைபுரியும் போது நீருடனான நீராற்பகுத்தல் வினைக்கு உட்பட்டு நைட்ரைல்களை உருவாக்குகிறது

:R-CH2-NH2 → R-CN

## மேற்கோள்கள்

## உசாத்துணை
*
*
*
*

## வெளி இணைப்புகள்
* WebBook page for IF5
*National Pollutant Inventory - fluoride and compounds fact sheet 
*web elements listing

பகுப்பு:புளோரைடுகள்
பகுப்பு:அயோடின் சேர்மங்கள்
பகுப்பு:இடைஉப்பீனி சேர்மங்கள்
பகுப்பு:புளோரினேற்றிகள்
பகுப்பு:ஆக்சிசனேற்றிகள்
சாந்தி சச்சிதானந்தம்

**சாந்தி சச்சிதானந்தம்** (*Shanthi Sachithanandam*, 14 ஆகத்து 1958 - 27 ஆகத்து 2015) இலங்கைத் தமிழ் அரசியல் விமர்சகரும், சமூக ஆர்வலரும், மனித உரிமைச் செயற்பாட்டாளரும், பெண்ணியல் வாதியுமாவார்.

## வாழ்க்கைக் குறிப்பு
யாழ்ப்பாணம், ஈச்சமோட்டையில் 1958 ஆம் ஆண்டில் பிறந்த சாந்தி சச்சிதானந்தம், கொழும்பு புனித பிரிஜெட் கல்லூரியில் கல்வி பயின்றார். பின்னர் மொறட்டுவைப் பல்கலைக்கழகத்தில் கட்டிடக்கலையில் பட்டம் பெற்றவர். இவரின் தந்தை வல்லிபுரம் சச்சிதானந்தம் வழக்கறிஞராகப் பணியாற்றியவர். லங்கா சமசமாஜக் கட்சி உறுப்பினர். 1970 நாடாளுமன்றத் தேர்தலில் நல்லூர் தேர்தல் தொகுதியில் போட்டியிட்டவர். மனோரஞ்சன் ராஜசிங்கம் (இறப்பு: 2009) என்பவரைத் திருமணம் புரிந்த சாந்தி சச்சிதானந்தத்திற்கு இரண்டு பெண் பிள்ளைகளும், ஒரு ஆண் பிள்ளையும் உள்ளனர்.

## பணி
சாந்தி சச்சிதானந்தம் ஐக்கிய நாடுகள் அவையில் பணியாற்றியவர். விழுது மேம்பாட்டு மையம் என்ற அரச சார்பற்ற சமூக நிறுவனம் ஒன்றை ஆரம்பித்து, அதன் நிறைவேற்றுப் பணிப்பாளராகப் பணியாற்றினார். 2012 சனவரி 23 அன்று கொழும்பில் உள்ள விழுதுகள் நிறுவனத்தின் அலுவலகம் இனந்தெரியாத நபர்களால் உடைக்கப்பட்டு தேடுதல் நடத்தப்பட்டது. மட்டக்களப்பில் "மன்று" என்ற அரச சார்பற்ற நிறுவனத்தை ஆரம்பித்து, அதன் மூலம் சமூக அபிவிருத்திப் பணிகளில் ஈடுபட்டார். ஆங்கிலத்திலும், தமிழிலும் பல அரசியல், சமூக ஆய்வுக் கட்டுரைகளை எழுதியுள்ளார். *இருக்கிறம்* என்ற மாத இதழை வெளியிட்டு வந்தார்.

## அரசியலில்
சாந்தி சச்சிதானந்தம் 2010 நாடாளுமன்றத் தேர்தலில் மட்டக்களப்பு மாவட்டத்தில் மக்கள் உரிமைகள் கட்சியின் சார்பில் சுயேட்சைக் குழுவில் போட்டியிட்டுத் தோல்வியடைந்தார்.

## வெளியிட்ட நூல்கள்
* *சரிநிகர் சமானமாக… முரண்நிலைகளை உருமாற்றும் முறைவழிகளை ஆண்களும் பெண்களும் சமானமாக முன்னெடுக்கும் ஆற்றல்களை மேம்படுத்தல். கைநூல் 2* - கொழும்பு: விழுது ஆற்றல் மேம்பாட்டு மையம், 2004
* *பெண்களின் சுவடுகளில்* - சென்னை, மார்ச் 1989
* *வறுமையின் பிரபுக்கள்* (கட்டுரைத் தொகுப்பு, 2003)

## மறைவு
நீண்டகாலம் சுகவீனமுற்றிருந்த சாந்தி சச்சிதானந்தம் 2015 ஆகத்து 27 இல் கொழும்பில் காலமானார்.

## மேற்கோள்கள்

## வெளி இணைப்புகள்
*Shanthi Sachithanandam – Visionary Of Social Change & Beautiful Human Being , Visakha Tillekeratne, கொழும்பு டெலிகிராப், ஆகத்து 29, 2015

பகுப்பு:1958 பிறப்புகள்
பகுப்பு:2015 இறப்புகள்
பகுப்பு:ஈழத்து எழுத்தாளர்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கைத் தமிழ் ஊடகவியலாளர்கள்
பகுப்பு:இலங்கைப் பெண்ணியவாதிகள்
பகுப்பு:பெண் சமூகவியலாளர்கள்
பகுப்பு:இலங்கைத் தமிழ்ப் பெண்கள்
பகுப்பு:இலங்கைத் தமிழ்ப் பெண் அரசியல்வாதிகள்
பகுப்பு:இலங்கையின் மனித உரிமைச் செயற்பாட்டாளர்கள்
பகுப்பு:தமிழ்ப் பெண் மனித உரிமைச் செயற்பாட்டாளர்கள்
பகுப்பு:புற்றுநோயால் இறந்தவர்கள்
பால்சமீன்

**பால்சமீன்** (*Baalshamin*) அல்லது **பா'அல் சமெம்** (*Ba'al Šamem*) (அரமேயம்: ܒܥܠ ܫܡܝܢ), பொருள்: 'சொர்க்கத்தின் பிரபு', வடமேற்கு செமத்திய இனக் கடவுளாக அறியப்படுகின்றார். மத்திய கிழக்கின்  வெவ்வேறு இடங்களுக்குத் தகுந்தபடி அல்லது  வெவ்வேறு காலகட்டங்களில்  இப்பட்டம் பல்வேறு கடவுளருக்கு உரித்தாக்கப்பட்டிருக்கிறது.  குறிப்பாக கேனான்/போனீசியா, சிரியா தொல்லியல் கல்வெட்டுக்களில் இவ்வாறு பயன்படுத்தப்பட்டுள்ளதைக் காணலாம். இது பெரும்பாலும்  இடி/மழை கடவுளான அடாடுக்கு (பால்/ பா‘அல்) பயன்படுத்தப்படுகின்றது. பால்சமீன் இசுலாமியத்திற்கு முன்பான  பல்மைராவில் கொண்டாடப்பட்ட இரு கடவுள்களில் ஒருவராவார்.  மற்ற முதன்மைக் கடவுள் பெல் ஆவார்.கழுகும் மின்னல் கொடியும் இவரது சிறப்புக்கூறுகளாக உள்ளது.  நிலாக் கடவுளான அக்ளிபோல், சூரியக் கடவுளான மாலக்பெல் ஆகியோருடன் இவரும் இணைந்து முக்கடவுளராக வழிபடப்பட்டனர்.

## மேற்சான்றுகள்

## வெளியிணைப்புகள்
* Kaizer, Ted: *The religious life of Palmyra*. Stuttgart: Franz Steiner Verlag, 2002.

பகுப்பு:செமித்திய கடவுள்கள்
1733

**1733** (MDCCXXXIII) ஒரு வியாழக்கிழமையில் துவங்கிய ஒரு கிரிகோரியன் சாதாரண ஆண்டாகும். 11 நாட்கள் பின்தங்கிய பழைய ஜூலியன் நாட்காட்டியில் இது திங்கட்கிழமையில் ஆரம்பமானது.

## நிகழ்வுகள்
* பெப்ரவரி 12 - ஐக்கிய அமெரிக்காவின் ஜோர்ஜியா ஆங்கிலக் குடியேற்ற நாடாக ஜேம்ஸ் ஒக்லிதோர்ப் என்பவரால் அமைக்கப்பட்டது.
* மே 29 - கனடியர்கள் செவ்விந்திய அடிமைகளை வைத்திருப்பதற்கு கியூபெக் அரசு உறுதி செய்தது.

## பிறப்புகள்
* மார்ச் 13 - சோசப்பு பிரீசிட்லி, ஆங்கிலேய அறிவியலாளர் (இ. 1804)
* நவம்பர் 16 - சிராச் உத் தவ்லா, பிரிக்கப்படாத இந்தியாவின் வங்காளத்துக்கான கடைசி ஆட்சியாளர் (இ. 1757)

## இறப்புகள்

## 1733 நாற்காட்டி

## மேற்கோள்கள்
ரூபினி (நடிகை)

**ரூபினி** என்று பரவலாக அறியப்படும் **கோமல் மதுவாகர்** இந்தியாவின் மும்பையை சேர்ந்த திரைப்பட நடிகை ஆவார்.
1987–1994 இடைப்பட்ட காலத்தில், தமிழ், கன்னடம், மலையாளம் உள்ளிட்ட மொழிகளில் நடித்துள்ளார். மம்மூட்டி, ரஜினிகாந்த், கமல்ஹாசன், மோகன்லால், சத்யராஜ், விஜயகாந்த், விஷ்ணுவர்தன், ரவிச்சந்திரன், முகேஷ், மோகன், ராமராஜன் உள்ளிட்ட தென்னிந்திய முன்னணி நடிகர்கள் அனைவருடனும் இணைந்து நடித்துள்ளார்.

## நடித்த திரைப்படங்கள்
### தமிழ்த் திரைப்படங்கள்

## மேற்கோள்கள்

பகுப்பு:தமிழ்த் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:வாழும் மக்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்திய நடிகைகள்
பகுப்பு:1969 பிறப்புகள்
பகுப்பு:தெலுங்குத் திரைப்பட நடிகைகள்
நெ. பழனிக்குமணன்

**நெ. பழனிக்குமணன்**, 2015ஆம் ஆண்டுக்குரிய வரைபடம் மற்றும் தகவல் தொகுப்புகள் புலிட்சர் பரிசை பகிர்ந்து கொண்டவர். இவர் தமிழ்நாட்டைச் சேர்ந்த தகவல் நுட்ப, மென் பொருள் வித்தகர். அமெரிக்க மருத்துவக் காப்பீட்டில் நடைபெற்ற முறைகேடுகளை வால் ஸ்ட்ரீட் இதழ் அம்பலப்படுத்தியது. இந்தக் கட்டுரைகளுக்கான வரைபடம், தகவல் தொகுப்புகள் ஆகியவற்றை உருவாக்கியவர்கள் அடங்கிய குழுவில் பழனிக் குமணன் இடம் பெற்றிருந்தார். அமெரிக்காவில் 880000 பேருக்கு மருத்துவச் சிகிச்சை செய்வதற்காக மருத்துவ ஆய்வுக் காப்பீட்டுத் திட்டத்தின் கீழ் அரசு உதவி செய்தது. இந்தத் திட்டத்தினால் பல மருத்துவமனைகளும் மருத்துவர்களும் பலன் அடைந்தனர். ஆனால் முறைகேடுகள் நடந்ததை அறிய பழனிக் குமணன் உருவாக்கிய மென்பொருள் உதவியது. இந்த மென் பொருள் உதவியுடன் வால் ஸ்ட்ரீட் இதழ்  முறைகேடுகளை விவரித்து கட்டுரைத் தொகுப்பை வெளியிட்டது. இதன் விளைவாக அமெரிக்க அரசு குற்றவாளிகள் மீது நடவடிக்கை எடுத்தது.
இவ்வரிய செயலைப் பாராட்டி புலிட்சர் பரிசு வால் ஸ்ட்ரீட் குழுவினருக்கு வழங்கப்பட்டது. பழனிக் குமணன் குழுவில் இடம் பெற்ற மற்றவர்களுடன் புலிட்சர் பரிசைப் பகிர்ந்து கொண்டார். பழனிக் குமணன் தமிழ் நாட்டைச் சேர்ந்த அரசியலாளர் பழ. நெடுமாறனின் மகன் ஆவார்.

## சான்றுகள்

பகுப்பு:வாழும் மக்கள்
பகுப்பு:ஊடகவியலாளர்கள்
பகுப்பு:புலிட்சர் பரிசு பெற்றவர்கள்
பென்சீனெட்சோல்

**பென்சீனெட்சோல் **அல்லது **ஆறைதரொட்சிபென்சீன்** என்பது C6H6O6 அல்லது C6(OH)6 என்ற மூலக்கூற்று வாய்பாட்டை உடைய கரிமச் சேர்மம் ஆகும். இது பென்சீனில் ஆறு  பீனோல் ஆகும். இதனை அறுபீனோல் எனவும் அழைப்பதுண்டு, but this name has been used also for other substances.

## References

பகுப்பு:பீனால்கள்
லண்டன் கிரீன்பார்க்

**கிரீன்பார்க்** (*Green Park*) என்பது மத்திய இலண்டனில் உள்ள வெஸ்ட்மினிஸ்டர் நகரத்தில் உள்ள ஒரு பூங்காவாகும். அரச குடும்பத்தினர் பயன்படுத்தும் பூங்காக்களில் இதுவும் ஒன்று. ஹைடு பூங்காவுக்கும் ஜேம்ஸ் பூங்காவுக்கும் இடையில் 19 ஹெக்டேர் நிலப்பரப்பில் இது அமைந்துள்ளது .  கென்சிங்டன் தோட்டங்களும் பக்கிங்காம் அரண்மனைத் தோட்டங்களும் இணைந்த இந்த பூங்காக்கள் பிளவுபடாமல் தொடர்ச்சியாக திறந்த நிலப்பரப்புடன் ஒயிட் ஹால் மற்றும் விக்டோரியா ஸ்டேஷன்  தொடங்கி கென்சிங்டன் மற்றும் நோட்டிங் ஹில் வரை நீடிக்கிறது.

அருகாமையில் இருக்கும் பூங்காக்களுக்கு நேர்மாறாக இதில் ஏரிகளோ, கட்டிடங்களோ ஏதும் இல்லை. ஆயினும் சில நினைவுச் சின்னங்கள், பைரே கிரான்ச்சியால் உருவாக்கப்பட்ட கனடா மெமோரியல், தியானா பவுண்டேஷன் மற்றும்  ஆர்ஏஎப் பாம்பர் கமாண்டு மெமோரியல் ஆகியவை உள்ளன. இந்தப் பூங்காவில் பெரும்பாலும் நன்கு வளர்ந்து முற்றிய மரங்களும், டேபடில் அல்லது நர்சீசஸ் மலர்கள் மட்டுமே உண்டு

## மேற்கோள்கள்
}

## வெளியிணைப்புகள்

*The Royal Parks website: The Green Park
*Virtual journey into Green Park

பகுப்பு:இலண்டனில் உள்ள பூங்காக்கள்‎
செவ்வியல் அஞ்சல் தலை

**செவ்வியல் அஞ்சல் தலை** (classic stamp) என்பது, அஞ்சலியலாளர்களால் தனித்தன்மையானவை என்று கருதப்படுகின்ற அஞ்சல் தலைகளாகும். இவை பொதுவாக அஞ்சல் தலை உருவாக்கத்தின் தொடக்ககாலத்தில், எடுத்துக்காட்டாக 1870 இற்கு முன்னர் அச்சிடப்பட்ட அஞ்சல் தலைகளைக் குறிக்கிறது. ஆனாலும், எல். என். வில்லியம்சு குறிப்பிட்டது போல், இச்சொல் ஒருபோதும் ஏற்றுக்கொள்ளத்தக்க வகையில் வரையறுக்கப்படவில்லை. சில வரைவிலக்கணங்கள், 1900 இற்கு முன்னர் வெளியான அஞ்சல் தலைகளை இதற்குள் அடக்குகின்றன. ஆனாலும், 1900 இற்கு முன்னர் வெளியிடப்பட்ட எல்லா அஞ்சல்தலைகளுமே செவ்வியல் அஞ்சல் தலைகளாகக் கொள்ளப்படுவதில்லை என்பதுடன், 1900 இற்குப் பின்னர் வெளியிடப்பட்ட சில அஞ்சல்தலைகளைச் செவ்வியல் அஞ்சல் தலைகள் எனக் கொள்வதுண்டு. வில்லியம்சு, செவ்வியல் காலம் 1840 இற்கும் 1875 இற்கும் இடைப்பட்டது எனக்கருதும் அதேவேளை சேம்சு ஏ. மக்கே தான் எழுதிய *செவ்வியல் அஞ்சல் தலைகளின் காலம்* *(World of Classic Stamps)* என்னும் நூலில் 1840 இற்கும் 1870 இற்கும் இடைப்பட்ட காலத்தில் வெளியான அஞ்சல் தலைகளுக்கு இச்சொல்லைப் பயன்படுத்தியுள்ளார்.

## உசாத்துணைகள்
* L.N. Williams, *Fundamentals of Philately* (American Philatelic Society, 1990)   p. 20 

## மேற்கோள்கள்

பகுப்பு:அஞ்சல்
பகுப்பு:அஞ்சல் தலைகள்
தாய்லாந்துப் பெருவூஞ்சல்

**தாய்லாந்துப் பேரூஞ்சல்** (*Giant swing*, தாய்: เสาชิงช้า, *சவோ சிங் ச்சா* *பேரூஞ்சல்*)  என்பது, தாய்லாந்தின் பாங்கொக் நகரிலுள்ள, பழமையான ஊஞ்சல் கட்டமைப்பாகும். அண்ணளவாக அறுபது அடி உயரமான இவ்வூஞ்சல், சுற்றுலாப் பயணிகளை பாங்கொக்கு ஈர்க்கும் முக்கியமான  உல்லாசத் தலங்களில் ஒன்றாகவும் விளங்குகின்றது. தமிழர் - தாய்லாந்தாரின் மறக்கப்பட்ட தொடர்பைச் சுட்டிக்காட்டும் திரியம்பாவை பெருவிழாவின் "ஊஞ்சற்திருவிழா" கொண்டாடப்பட்ட இடமாக இது விளங்கியது என்பது குறிப்பிடத்தக்க விடயம்.

## வரலாறு
மன்னர் முதலாம் இராமர் காலத்தில், கி.பி 1784இல் "தேவசாதன்" என்றழைக்கப்படும் இந்துக் கோயிலுக்கு முன்புறமாக, இவ்வூஞ்சல் அமைக்கப்பட்டது. இரண்டாம் இராமர் காலத்தில், மின்னற் தாக்கத்தால் ஊஞ்சல் சேதமடைந்ததால், ஊஞ்சல் திருவிழா நிறுத்தப்பட்டதுடன், 1920இல், எரிபொருள் நிலையமொன்றுக்கு இடந்தரும் வகையில் அங்கிருந்து அகற்றப்பட்டு இன்றைய இடத்துக்கு மாற்றப்பட்டு, ஊஞ்சல் திருவிழா தொடர்ந்து இடம்பெற்றது. எனினும் 1935இன் பின், ஊஞ்சலுக்கும் மக்களுக்கும் ஏற்பட்ட பெரும்சேதம் காரணமாக, ஊஞ்சல் திருவிழா முற்றாக நிறுத்தப்பட்டது.

பின்னர் 1959இல் இவ்வூஞ்சலில் சிறுதிருத்தம் மேற்கொள்ளப்பட்டது. நாற்பத்தைந்து ஆண்டுகளுக்குப் பின், மரத்தூண்களில் ஏற்பட்ட விரிசலை அடுத்து, 2005 ஏப்ரல் முதல் 2006 டிசம்பர் வரை  திருத்தப்பணிகள் மேற்கொள்ளப்பட்டு, 2007 ஒக்டோபரில், தாய்லாந்து அரசர் பூமிபோல் ஆதுல்யதேஜால் (ஒன்பதாம் இராமர்),  மீளத் திறந்துவைக்கப்பட்டது. பழைய ஊஞ்சலின் பாகங்கள், தாய்லாந்து தேசிய அருங்காட்சியகத்தில் சேமித்து வைக்கப்பட்டுள்ளன.

## திரியம்பாவை ஊஞ்சல் திருவிழா

தமிழரின் திருவெம்பாவையை ஒத்த "திரியம்பாவை" எனும் விழா, தாய்லாந்தில் சுகோதை இராச்சியத்தின் காலத்திலிருந்தே (கிபி 1238 - 1438) வெகுவிமரிசையாக இடம்பெற்று வந்திருக்கின்றன என்பதற்கான வரலாற்றுச் சான்றுகள் உண்டு. தாய் நாட்காட்டியின் முதல் மாத வளர்பிறையின் ஏழாம் நாளிலிருந்து, சிவபெருமான் திருக்கயிலையிலிருந்து பூமிக்கு எழுந்தருள்வதாகக் கொண்டு, பத்து நாட்கள் திரியம்பாவை கொண்டாடப்பட்டது. இதையடுத்த ஐந்து நாட்கள் திருமாலுக்கும் விழாவெடுக்கப்பட்டது. இந்நாட்களில் சமயக் கிரியைகளை ஆற்றி, தாய்நாட்டுப் பிராமணர்கள் சிவனை வழிபட்டதுடன், திருவெம்பாவை இருபது பாடல்களையும் பாடி வந்திருக்கின்றனர்.  சுகோதை, அயூத்தயா போன்ற இடங்களிலிருந்த இந்துக்  கோயில்களில் இத்திரியம்பாவை இடம்பெற்ற குறிப்புகள் காணப்படுகின்றன.சிவனை மகிழ்விக்க, இந்நாட்களில் ஊஞ்சல் திருவிழா இடம்பெறுவது வழக்கமாக மாறியது.

ஊஞ்சல் திருவிழாவில் அரசகுடும்பத்தினர் கலந்துகொள்வது வழக்கமாக இருந்ததுடன், அது, தாய்லாந்தின் பன்னிரெண்டு அரச விழாக்களில் ஒன்றாக பிரகடனப்படுத்தப்பட்டிருக்கின்றது.

## மேலும் பார்க்க
* திருவெம்பாவை

## அடிக்குறிப்புகள்


## வெளி இணைப்புகள்
*பாங்கொக் சுற்றுலாப் பிரிவின் தகவல் 

பகுப்பு:தாய்லாந்து வரலாறு
நகர சிவன்கோவில், காரைக்குடி

**நகர சிவன்கோவில்** என்பது தமிழகத்திலுள்ள சிவ ஆலயங்களுள் ஒன்றாகும். இது தமிழ் நாட்டின் காரைக்குடியில் அமைந்துள்ளது. காரைக்குடியில் இருந்த நகரத்தார்கள் அனைவரும் சேர்ந்து இக்கோயிலினைக் கட்டினார்கள். கட்டிய கோவிலினை 01-04-1872 அன்று குடமுழுக்குச் செய்தார்கள். இந்த கோவில் காரைக்குடி புகைவண்டி நிலையத்தில் இருந்து 7 கி.மீ. தொலைவில் உள்ளது.

## உற்சவங்கள்
தமிழ் வருடப் பிறப்பு, ஆனித் தரிசனம், ஆடிப்பூரம், ஆவணி பிட்டுத் திருநாள், விநாயகர் சதுர்த்தி, நவராத்திரி, ஐப்பசி மாதப் பௌர்ணமி அன்னாபிஷேகம், கந்தர் சஷ்டி விழா, மார்கழி மாதத்தில் திருப்பள்ளி எழுச்சி, மார்கழித் திருவாதிரை, அஷ்டமிப் பிரதட்சிணம், தைப்பொங்கல், தைப்பூசம், மகா சிவராத்திரி, மாசி மகம், பங்குனி உத்திரம் போன்றவை இங்கு நடிபெறும் உற்சவங்கள் ஆகும்.
  
## மேற்கோள்கள்


## வெளியிணைப்புகள்
*காரைக்குடி நகர சிவன் கோயில் கும்பாபிஷேகம்
*காரைக்குடி நகர சிவன் கோவிலில் 1008 திருவிளக்குப் பூஜை

பகுப்பு:சிவகங்கை மாவட்டத்திலுள்ள சிவன் கோயில்கள்
யட்சன் (திரைப்படம்)

**யட்சன்** என்பது விஷ்ணுவர்த்தனின் இயக்கம் மற்றும் தயாரிப்பில் 2015ஆவது ஆண்டில் வெளியாகவிருக்கும் ஒரு இந்திய நகைச்சுவை தமிழ்த் திரைப்படமாகும். ஆர்யா, கிருஷ்ணா, கிஷோர் ஆகியோர் முக்கிய கதாபாத்திரங்களில் நடித்துள்ளனர். இப்படத்திற்கு யுவன் சங்கர் ராஜா இசையமைத்துள்ளார். இத்திரைப்படம் 2015 செப்டம்பரில் வெளியாகுமென அறிவிக்கப்பட்டுள்ளது.

## மேற்கோள்கள்

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:ஆர்யா நடித்துள்ள திரைப்படங்கள்
பகுப்பு:தம்பி ராமையா நடித்த திரைப்படங்கள்
பகுப்பு:யோகி பாபு நடித்த திரைப்படங்கள்
தலைகீழ்த் தலை நாலணா

**தலைகீழ்த் தலை நாலணா** என்பது அஞ்சல்தலை சேகரிப்பாளர்களால் பெறுமதியானதாகக் கருதப்படும், இந்தியாவில் வெளியிடப்பட்ட அஞ்சல்தலை ஆகும். 1854ன் இந்தியாவின் முதல் வெளியீடுகள் சிவப்பு, நீலம் ஆகிய நிறங்களில் அமைந்த நாலணா பெறுமதியான அஞ்சல்தலையையும் உள்ளடக்கியிருந்தது. ஆனாலும், இவற்றின் உற்பத்தியின்போது சில அஞ்சல்தலைகளில் தலைகீழ் வழு ஏற்பட்டது. இவற்றில் அரசியின் தலை தலைகீழாக அச்சாகியிருந்தது. இது உலகின் முதல் பல நிற அஞ்சல்தலைகளுள் ஒன்று. பாசெல் புறா அஞ்சல்தலை இதற்கு 9 ஆண்டுகள் முற்பட்டது.

## நாலணா அஞ்சல்தலைகள்
நாலணா அஞ்சல்தலைகள் கல்கத்தாவில் இருந்த நில அளவை அலுவலகத்தினால் அச்சிடப்பட்டது. சட்டத்துக்கு சிவப்பும், தலைக்கு நீல நிறமும் பயன்படுத்தப்பட்டன. இரண்டு நிறங்கள் பயன்படுத்தப்பட்டன. அச்சடிக்கும்போது, முதலில் தாளில் சிவப்புநிற சட்டம் அச்சிடப்பட்டது. பின்னர் மேற்படி சட்டத்துக்குள் நீலநிறத்தில் தலை அச்சிடப்பட்டது. முதல் அச்சுப்பதிவு 1854 அக்டோபர் 13ல் தொடங்கியது. 

## மேற்கோள்கள்

பகுப்பு:அஞ்சல்
டிரபல்கர் ஸ்குயர்

**டிரபல்கர் ஸ்குயர்** (*Trafalgar Square*) என்பது மத்திய இலண்டனில் சேரிங்கிராஸ் என்று முன்பு அழைக்கப்பட்ட பகுதியைச் சுற்றிக் கட்டப்பட்டு, சுற்றுலா பயணிகளைக் கவர்ந்திழுக்கும் ஒரு பொது இடம். இது வெஸ்ட்மின்ஸ்டர் நகரப் பகுதிக்குள் உள்ளது. இதன் மத்தியில் உள்ள நெல்சன் தூணின் அடிப்பகுதியில் நான்கு சிங்க சிலைகள் உள்ளன.

## உசாத்துணை
*
**Trafalgar Square in history*. Philip Carter, Oxford Dictionary of National Biography, Oxford University Press. (Retrieved 30 Nov 2010)

## வெளி இணைப்புகள்

*Official website of Trafalgar Square on the Mayor of London's website 
*Trafalgar Square Flickr photo pool
*Trafalgar Square webcam from Camvista.com 
*London Landscape TV episode (five minutes) about Trafalgar Square 

பகுப்பு:இலண்டனில் உள்ள கட்டிடங்கள்
பகுப்பு:இலண்டன்
புளூநோசு (அஞ்சல்தலை)

**புளூநோசு** (Bluenose) என்பது, 8 சனவரி 1929ல் அரசர் ஐந்தாம் ஜார்ஜின் சுருள் வெளியீட்டின் ஒரு பகுதியாக கனேடிய அஞ்சல் அலுவலகம் வெளியிட்ட 50 சென்ட் அஞ்சல்தலையின் அடைபெயர் (nickname) ஆகும். இதன் இசுக்காட் எண் 158. இந்த அஞ்சல்தலையில், மீன்பிடிப் பாய்க்கப்பலான புளூநோசின் படம் அச்சிடப்பட்டுள்ளது. ஒட்டாவாவைச் சேர்ந்த கனேடிய பாங்க் நோட் கம்பனி வடிவமைத்த இந்தத் அஞ்சல்தலையில் உள்ள படம் அலிபக்சு துறைமுகத்தில் இருந்து வெளியேறும் இக்கப்பலின் இரண்டு வெவ்வேறு படங்களின் சேர்க்கையாகும். இது 1900க்குப் பின்னர் வெளியிடப்பட்டிருந்தாலும் இது ஒரு செவ்வியல் அஞ்சல்தலையாகக் கருதப்படுகிறது. கனடாவின் மிகச் சிறந்த அஞ்சல்தலை என அழைக்கப்பட்ட இது சேகரிப்பாளரிடையே பெயர்பெற்றது. 

மூன்று அச்சுத் தட்டுகள் உருவாக்கப்பட்டன. இவற்றுள் 200 பதிவுகளைக் கொண்ட முதல் தட்டில் பிழை இருந்ததால் அது எப்போதுமே பயன்படுத்தப்படவில்லை. 100 பதிவுகளைக் கொண்ட இரண்டாம், மூன்றாம் தட்டுக்களைப் பயன்படுத்தி 1,044,900 அஞ்சல்தலைப் படிகள் அச்சிடப்பட்டன. அஞ்சல்தலைக்கான ஒளிப்படம் 1922ல் டபிள்யூ. ஆர். மக்ஆசுக்கில் (W.R. MacAskill) என்பவரால் எடுக்கப்பட்டவை. அஞ்சல்தலைக்கான படம் அமெரிக்க பாங்க் நோட் கம்பனியால் வரையப்பட்டது.

2001 ஆம் ஆண்டில் புல்நோசு முதல்நாள் உறை 3,650 கனேடிய டாலர்.

1982 இலும், 199 இலும் வெளியான அஞ்சல்தலைகள் அவற்றின் வடிவமைப்பில் பழைய புல்நோசு அஞ்சல்தலையின் படம் முழுதாகவோ அல்லது பகுதியாகவோ இடம்பெற்றிருந்தது. 1982ன் அஞ்சல்தலை அஞ்சல்தலையில் அஞ்சல்தலை வடிவமைப்புக் கொண்டது. 1999ன் அஞ்சல்தலை குறித்த கப்பலின் வடிவமைப்பாளர் வில்லியம் சேம்சு ரூவின் நினைவாக வெளியிடப்பட்ட அஞ்சல்தலை ஆகும்.

## இவற்றையும் பார்க்க
* செவ்வியல் அஞ்சல் தலை

## மேற்கோள்கள்
 

பகுப்பு:அஞ்சல் தலைகள்
ஆர்சனிக் முக்குளோரைடு

**ஆர்சனிக் முக்குளோரைடு** *(Arsenic trichloride)* என்பது AsCl3  என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். இது ஆர்சனசு குளோரைடு அல்லது ஆர்சனிக்கின் வெண்ணெய் என்றும் அழைக்கப்படுகிறது. நச்சுத்தன்மையுள்ள இந்த எண்ணெய் நிறமற்றது. தூய்மைப்படுத்தப்படாத மாதிரிகள் சில மஞ்சள் நிறத்தில் காணப்படலாம். கரிம ஆர்சனிக் சேர்மங்களைத் தயாரிக்கும்போது இது இடைநிலையாகத் தோன்றுகிறது.

## அமைப்பு

பட்டைக் கூம்பு மூலக்கூறு வடிவத்தில் C3v சீரொழுங்குடன் AsCl3  அமைந்துள்ளது.  As-Cl பிணைப்பு நீளம் 2.161 Å ஆகவும் Cl-As-Cl  இன் பிணைப்புக் கோணம் 98° 25'±30.  ஆகவும் உள்ளது. நிறமாலையியல் ஆய்வில்  AsCl3 நான்கு சாதாரண வகை அதிர்வுகளை வெளிப்படுத்துகிறது. அவை: ν1(A1) 416, ν2(A1) 192, ν3 393, மற்றும்  ν4(E) 152 செ.மீ−1  ஆர்சனிக் முக்குளோரைடில் உள்ள சகப்பிணைப்புகள் இதன் தாழ் உருகுநிலையை விவரிக்கின்றன.

## தயாரிப்பு

ஆர்சனிக்(III) ஆக்சைடுடன் ஐதரசன் குளோரைடைச் சேர்த்து வினைப்படுத்தி காய்ச்சி வடித்தல் மூலம் இந்த நிறமற்ற நீர்மம் தயாரிக்கப்படுகிறது.

: As2O3 +  6 HCl  →  2 AsCl3  + 3 H2O

தனிமநிலை ஆர்சனிக்கை 80 – 85 <sup>0</sup> செல்சியசு வெப்பநிலையில் குளோரினேற்றம் செய்வதன் மூலமாகவும் ஆர்சனிக் முக்குளோரைடத் தயாரிக்கலாம்

: 2 As +  3 Cl2   →   2 AsCl3

ஆர்சனிக் ஆக்சைடுடன் கந்தக ஒருகுளோரைடை வினைபுரியச் செய்தும் ஆர்சனிக் முக்குளோரைடைத் தயாரிக்கலாம். இதற்கு எளிமையான கருவிகளும் சிறப்பான செயல்பாடும் முக்கியமானவையாகும்:

: 2 As2O3  +  6 S2Cl2   →   4 AsCl3  +  3 SO2  +  9 S

## வினைகள்

தண்ணீருடன் சேர்ந்து ஆர்சனிக் முக்குளோரைடு நீராற்பகுப்பு அடைந்து ஆர்சனசமிலத்தையும் ஐதரோ குளோரிக் அமிலத்தையும் கொடுக்கிறது.

: AsCl3 + 3 H2O  →  As(OH)3 + 3 HCl

பாசுபரசு முக்குளோரைடைக் காட்டிலும் குறைவாக ஈரப்பத்தில் பாதிக்கப்பட்டாலும் இது ஈரமான காற்றில் புகையக்கூடியதாக இருக்கிறது.

ஆர்சனிக் மூவாக்சைடுடன் இதைச் சேர்க்கும் போது ஆர்சனிக் முக்குளோரைடு மறுபகிர்வு அடைந்து கனிம பலபடியாக ( AsOCl) நிலைமாறுகிறது. குளோரைடு மூலங்களுடன் வினைபுரியும் போது இது, [AsCl4]− எதிர் அயனிகள் கொண்ட உப்புகளை உருவாக்குகிறது. பொட்டாசியம் புரோமைடு மற்றும் பொட்டாசியம் அயோடைடு ஆகிய சேர்மங்களுடன் வினைபுரிந்து முறையே ஆர்சனிக் முப்புரோமைடு மற்றும் ஆர்சனிக் மூவயோடைடு ஆகிய சேர்மங்களைத் தருகிறது.

கரிம ஆர்சனிக் வேதியியலில் ஆர்சனிக் முக்குளோரைடு முக்கியப் பங்கு வகிக்கிறது. உதாரணமாக முப்பீனைல் ஆர்சின் இதைக் கொண்டு தயாரிக்கப்படுகிறது:.

:AsCl3  +  6 Na  +  3 C6H5Cl   →   As(C6H5)3  +  6 NaCl

## பாதுகாப்பு
Arsenic compounds are highly toxic, and AsCl3 especially so because of its volatility and solubility.

## மேற்கோள்கள்

பகுப்பு:குளோரைடுகள்
பகுப்பு:ஆர்சனிக் ஆலைடுகள்
பகுப்பு:ஆர்சனிக்கு சேர்மங்கள்
மரக்காடு

thumb|300x300px|மரக்காடுகள்.<br>
**மரக்காடுகள்** என்பவை (English: Woodlands) பெருங்காடுகளை விட அடர்த்தி குறைந்த காட்டுப் பகுதிகளாகும். அங்கு அதிகளவு சூரிய வெளிச்சம் காணப்படுவதோடு, குறைவான நிழல்களே இருக்கும். இத்தகைய காடுகளில் அதிகளவிலான புதர்ச்செடிகளும், இளம்போத்தல் குட்டைச் செடிகளுமே காணப்படும். வறட்சியான காலகட்டங்களில் மரக்காடுகள் புதர்க்காடுகளாக மாறிவிடும்.

மரக்காடுகள் காக்கப்பட வேண்டும் என சூழலியல் ஆர்வலர்கள் கூறுகின்றனர். அதற்காகக் கடுமையாக முயன்றும் வருகின்றனர். வடமேற்கு இந்தியானாவில் அமைந்திருக்கும் இந்தியானா பாலைவனப் பகுதியில் அழியும் நிலையிலிருந்த மரக்காடுகளைச் சூழலியல் ஆர்வலர்கள் மீட்டெடுத்திருக்கின்றனர்.

## குறிப்புகள்

பகுப்பு:காடுகள்
பகுப்பு:மரங்கள்
ஆலப்புழா கடற்கரை

thumbnail|வலது|ஆலப்புழா கடற்கரை

ஆலப்புழை நகரத்தில் மேற்குப் பாகத்திலுள்ள கடற்கரையே ஆலப்புழை கடற்கரை என்றழைக்கப்படும். ஆலப்புழை நகரத்தின் முதன்மையான பொழுதுபோக்கிடங்களில் இதுவும் ஒன்றாகும். புகழ்பெற்ற ஆலப்புழை கடற்பாலம், ஆலப்புழை கலங்கரை விளக்கம் ஆகியவை இங்கு அமைந்திருக்கின்றன. 

இக் கடற்கரையில் பல பிரபல மலையாள, தமிழ் திரைப்படங்களின் படப்பிடிப்புகள் நடந்திருக்கின்றன. ஆலப்புழா கீழைத் தேசங்களின் வெனிஸ் நகரம் என்றும் அழைக்கப்படுவதுண்டு. ஆலப்புழா காயல் நாட்டுப் பக்கத்தில் ஏராளமான தனித்துவமிக்க விலங்குகள், பறவையினங்கள் வாழ்கின்றன. இக் கடற்கரைக்கு ஆண்டு முழுவதும் இந்தியா முழுவதிலிருந்தும், ஐரோப்பிய நாடுகளிலிருந்தும் சுற்றுலாப் பயணிகள் வருகிறார்கள்.

## குறிப்புகள்

பகுப்பு:கேரளக் கடற்கரைகள்
பகுப்பு:ஆலப்புழை மாவட்டத்திலுள்ள சுற்றுலாத் தலங்கள்‎
சிகாமணி ரமாமணி

**சிகாமணி ரமாமணி** என்பது 2001ஆவது ஆண்டில் விசுவின் இயக்கத்தில் வெளியான ஒரு இந்தியத் தமிழ்த் திரைப்படமாகும். இப்படத்தில் எஸ். வி. சேகர், ஊர்வசி, மனோரமா, சிறீவித்யா ஆகியோர் முக்கிய கதாபாத்திரங்களில் நடித்திருந்தனர். இப்படத்திற்கு சந்திரபோஸ் இசையமைத்திருந்தார்.

## மேற்கோள்கள்

பகுப்பு:2001 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:விசு இயக்கிய தமிழ்த் திரைப்படங்கள்
பகுப்பு:சந்திரபோஸ் இசையமைத்த திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:எஸ். வி. சேகர் நடித்த திரைப்படங்கள்